EkBass/fiwiki-20250220-pages-articles huggingface dataset:
Nerses V

Nerses V (k. 13. helmikuuta 1857) toimi Armenian katolikoksena vuosina 1843–1857. Ennen valintaansa hän oli toiminut Bessarabian primaattina ja oli kunnostautunut monipuolisesti, kehittäen muun muassa koulutusta ja taloutta ja rakennuttaen, Olipa hän kunnostautunut jopa sodankäynnissä, ollen johtamassa yhdessä Venäjän armeijan kanssa Jerevanin vapauttanutta armenialaisosastoa. Nerses oli ensimmäinen katolikos, jonka valinnalle haettiin vahvistus Venäjän tsaarilta. Hänen virkaanvihkimyksensä järjestettiin 8. toukokuuta 1845 ja sen toimittamiseen osallistui neljätoista piispaa ja 111 pappia ja sitä seuranneelle juhla-aterialle osallistui 1950 henkeä. Katolikoksena Nerses oli suosittu ja kehitti Armenian oloja niin kirkollisesti kuin myös poliittisesti, sotilaallisesti ja koulutuksellisesti. Hänen työnsä kuitenkin keskeytyi yllättäen, kun hänet löydettiin kuolleena 13. helmikuuta 1857 kädessään sulkakynä ja edessään Venäjän sisäministeriölle osoitettu keskeneräinen kirje. Häntä seurasi katolikoksena Matteos I. ==Lähteet== *Munkki Serafim, Araratista itään, Kirjapaja 2007 Luokka:Armenian katolikokset Luokka:Syntymävuosi puuttuu Luokka:Vuonna 1857 kuolleet
Matteos I

Matteos I (k. 1865) toimi Armenian katolikoksena vuosina 1858–1865. Ennen valintaansa hänet tunnettiin älykkäänä ja vapaamielisenä sekä loisteliaana kirjoittajana, mutta hänen tultuaan valituksi heinäkuussa 1858 hänen käytöksensä muuttui kummalliseksi. Hän olisi halunnut ensin vihkimisen suoritettavaksi lokakuussa, jolloin olisi ollut viileämpää, mutta muuttikin äkkiä mieltään, ja vihkimys suoritettiin eräänä lauantaina pienimuotoisesti, ilman ehtoollisjumalanpalvelusta ja vähällä väellä. Aluksi Matteoksen kausi näytti sujuvan hyvin, sillä hän tiedusteli piispanistuimen sijaintipaikan luostarin munkkien tarpeita ja näiden pyydettyä vaatteita, kynttilöitä, ruokaa ja hiiliä hän heti järjesti niitä. Armenian ilmasto kuitenkin oli hänelle ilmeisesti vastenmielinen, sillä hän tuskaili maan hellettä ja olisi halunnut matkustaa entiseen kotikaupunkiinsa Konstantinopoliin raittiimpaan ilmaan. Venäjän tsaari ei kuitenkaan antanut matkustuslupaa, jolloin Matteos alkoi oikutella ja sulkeutui välillä pitkiksi ajoiksi huoneeseensa, mikä pilasi kirkon sisäisen ilmapiirin. Niinpä, kun Matteos I kuoli syksyllä 1865, häntä ei haudattu muiden katolikosten joukkoon, vaan hänet haudattiin Pyhän Gaianen luostarin pihalle "kuin ruttotautinen". Häntä seurasi katolikoksena Kevork IV Konstantinopolilainen. ==Lähteet== *Munkki Serafim, Araratista itään, Kirjapaja 2007 Luokka:Armenian katolikokset Luokka:Syntymävuosi puuttuu Luokka:Vuonna 1865 kuolleet
Daniel Gygax

Daniel Gygax (s. 28. elokuuta 1981 Zürich, Sveitsi) on sveitsiläinen jalkapalloilija, pelipaikaltaan keskikenttäpelaaja. Gygax edustaa tällä hetkellä Sveitsin Axpo Super League:n Luzernia ja lukeutuu myös Sveitsin maajoukkueen vakionimiin. Gygax aloitti ammattilaisuransa Zürichin riveissä vuonna 1998. Hän on edustanut kotimaassaan myös Aarauta. Lillen riveihin Gygax siirtyi vuonna 2005. Vuonna 2007 hän siirtyi Metziin, jonka riveissä hän teki viisi maalia 21 ottelussa. Vuonna 2010 hän siirtyi sveitsiläiseen FC Luzerniin, jossa Gygax pelaa numerolla 11. Sveitsin maajoukkueessa Gygax debytoi vuonna 2004. Hän on kuulunut Sveitsin joukkueeseen vuoden 2004 EM- kisoissa ja vuoden 2006 MM-kisoissa. ==Saavutukset== *Sveitsin cupin voitto 2005 == Lähteet == ==Aiheesta muualla== *Profiili Metzin sivuilla *Profiili Ligue 1:n sivuilla *Profiili Soccerwayn sivuilla Luokka:Sveitsiläiset jalkapalloilijat Luokka:Vuonna 1981 syntyneet Luokka:Elävät henkilöt
Toinen maisema

Toinen maisema on kosketinsoittaja Jukka Gustavsonin yhdeksäs sooloalbumi, joka julkaistiin 22. helmikuuta 2006. Levyllä soittaa Gustavsonin Hottoe- yhtye, joka on jatkumoa 1970- ja 1980-lukujen vaihteessa toimineelle Sahti- yhtyeelle, jossa soittivat Gustavsonin lisäksi Pekka Hedkrok, Pekka Nylund, Harri Vainikka ja Silvo Korhonen, joista jälkimmäinen vaihtui myöhemmin Pekka Suvantoon. Hottoe-yhtyeen kokoonpanossa Hedkrok ei ole mukana. Yhtye on soittanut joitain keikkoja vuosina 1999-2001. Nylund, Vainikka ja Suvanto soittavat myös Gustavsonin albumilla Toden toistoa. == Kappaleet == Kaikki kappaleet säveltänyt ja sanoittanut Jukka Gustavson, ellei toisin mainittu. # The World's Scene Is Changing # Road Movie # Helge # Muinaismaisema # Juhlapuheissa ja kahvikutsuilla # Pitkällä matkalla # Suomen kulttuurin agentit (säv. Jukka Gustavson, Pekka Nylund, Pekka Suvanto + Alex North / Sammy Cahn, Percy Faith, Jay Livingston / Raymond B. Evans, Nelson Smock Riddle, Jerome Moross ja Franz Waxman, sov. Gustavson) # Toinen maisema # Grow Grain Grow # Uuden aamun väkeä == Kokoonpano == ;Yhtye * Jukka Gustavson – kosketinsoittimet, ääni * Pekka Nylund – kitarat, kitarasovitukset * Harri Vainikka – basso * Pekka Suvanto – rummut, lyömäsoittimet, taustalaulu, lyömäsoitinsovitukset ;Muut levyn tekoon osallistuneet * Verneri Pohjola – trumpetti ("Uuden aamun väkeä") * Martin Brushane – äänittäjä, miksaaja * Pekka Suvanto – äänittäjä (osa kitara- ja lyömäsoittimista) == Arvostelut == * Soundi: Soundi: Levyarvio Viitattu 6.1.2019 == Lähteet == Luokka:Vuoden 2006 albumit Luokka:Jukka Gustavsonin albumit
Gelson Fernandes

Gelson Fernandes (s. 2. syyskuuta 1986 Praia, Kap Verde) on sveitsiläinen jalkapalloilija, pelipaikaltaan puolustava keskikenttäpelaaja. Hän edustaa Saksan Bundesliigan Eintracht Frankfurtia. Hän on kotimaansa ja Saksan lisäksi pelannut Englannissa, Ranskassa, Italiassa ja Portugalissa. Hän on pelannut pitkään Sveitsin maajoukkueessa. == Seurajoukkueura == Fernandes aloitti ammattilaisuransa Sionin riveissä vuonna 2004. Hän pelasi seurassa kaksi kautta toiseksi korkeimmalla sarjatasolla Challenge Leaguessa ja kauden 2006–2007 Sveitsin superliigassa. Hän voitti Sveitsin cupin 2006. Hän pelasi Sionissa neljä ottelua UEFA Cupissa (karsintapelit mukaan lukien). Hän siirtyi Englannin Valioliigan Manchester Cityyn vuonna 2007. Hän pelasi Cityssä kahden kauden aikana 43 valioliigaottelua, joissa teki kolme maalia, sekä kahdeksan UEFA Cupin ottelua. Fernandes siirtyi Saint-Étienneen kesällä 2009, ja pelasi 33 Ranskan pääsarjan ottelua kaudella 2009–2010. Seuraavan kauden hän oli lainalla italialaisessa Chievo Veronassa, jossa teki kaksi maalia pelaamissaan 29 Serie A -ottelussa. Syyskauden 2011 hän pelasi lainalla Englannin mestaruussarjan Leicesterissä (15 ottelua, yksi maali) ja kevään 2012 Serie A:n Udinesessa (16 ottelua, yksi maali). Fernandes siirtyi Portugalin superliigan Sportingiin kesällä 2012. Hän pelasi seurassa vain kuusi Portugalin pääsarjaottelua ja yhtä monta Eurooppa-liigan ottelua. Kevätkauden 2013 hän oli lainalla Sionissa pelaten 14 Sveitsin superliigan ottelua. Hän siirtyi saksalaiseen SC Freiburgiin kesällä 2013 ja pelasi seuraavalla kaudella 30 bundesliigaottelua, joissa teki yhden maalin, ja viisi Eurooppa- liigan ottelua. Kesällä 2014 hän siirtyi Stade Rennais'iin. Seuraavien kolmen kauden aikana hän pelasi seurassa yhteensä 93 Ranskan pääsarjaottelua, joissa teki yhden maalin. == Maajoukkueura == Fernandes pelasi yhdeksän ottelua Sveitsin alle 21-vuotiaiden maajoukkueessa vuosina 2006–2007. Sveitsin maajoukkueessa hän debytoi maaottelussa Alankomaita elokuussa 2007. Ensimmäisen maaottelumaalinsa hän teki MM-karsintaottelussa Moldovaa vastaan maaliskuussa 2009. Fernandes pelasi Sveitsin kaikki kolme ottelua EM- kilpailuissa 2008 sekä MM-kilpailuissa 2010, jossa teki Sveitsin 1–0-voittomaalin ottelussa Espanjaa vastaan. MM-kilpailuissa 2014 hän pelasi yhdessä ja EM-kilpailuissa 2016 kolmessa ottelussa. Hän on pelannut yhteensä 67 A-maaottelua ja tehnyt niissä kaksi maalia. == Saavutukset == *Sveitsin cupin voitto 2006 == Muuta == Fernandesin jalkapalloilevia serkkuja ovat Sveitsin maajoukkuepelaaja Edimilson Fernandes, Portugalin maajoukkuepelaaja Manuel Fernandes sekä nuorisomaajoukkueissa ja pääsarjoissa pelanneet Cabral, Elton Monteiro ja Ulisses Garcia. == Lähteet == *Profiili Manchester Cityn sivuilla *Profiili FootballDatabase-tietokannassa *Profiili Soccerbase.com -sivustolla === Viitteet === Luokka:Sveitsiläiset jalkapalloilijat Luokka:Vuonna 1986 syntyneet Luokka:Elävät henkilöt
Kansainvälinen diakonia

Kansainvälinen diakonia on lähinnä Pohjoismaissa käytetty termi, jolla tarkoitetaan kirkkojen tai kristillisten järjestöjen tekemää kansainvälistä avustustoimintaa. Tähän kuuluvat kehitysyhteistyö, humanitaarinen apu, rauhan- ja sovinnontyö sekä ihmisoikeuksien puolustaminen. Diakonisen periaatteen mukaisesti kansainvälinen diakonia toimii kaikkein köyhimpien ja syrjäytettyjen ihmisten, ihmisryhmien ja kansojen parissa. Siinä ei pyritä mielipiteen tai vakaumuksen muuttamiseen. Kansainvälinen diakonia on osa kirkon kansainvälistä vastuuta. Diakonian ohella kansainväliseen vastuuseen kuuluvat myös lähetystyö sekä ekumenia. Suomen evankelis-luterilaisen kirkon keskeiset kansainvälisen diakonian toimijat ovat Kirkon Ulkomaanapu sekä kirkon viralliset lähetysjärjestöt. ==Aiheesta muualla== * Kirkon Ulkomaanapu * Vastuuviikko * Lutheran World Federation Department for World Service * Christian Aid * Lutherhjälpen * Kirkens Nødhjelp Luokka:Kristinusko ja yhteiskunta Luokka:Kristinuskon käytännöt
Rauhan aika

Rauhan aika on Pelle Miljoonan 14. albumi. Se julkaistiin vuonna 1990. Levystä ilmestyi re-masteroitu ja bonus-kappaleella täydennetty CD-versio 23. helmikuuta 2005. == Kappaleet == Kaikki kappaleet säveltänyt, sanoittanut ja sovittanut Pelle Miljoona. A-puoli # # # # # # B-puoli # * # # # # # CD-bonus # * == Tekijät == ===Muusikot=== * Pelle Miljoona: laulu, akustinen kitara, huuliharppu * Tero Siitonen: basso, laulu, kitara * Puka Oinonen: kitarat, banjo, mandoliini, sitar * Sami Kuoppamäki: rummut, perkussiot ====Sekä==== * Jorge Dowling: samponja * Mika Varjola: urut * Mika Terho: pasuuna ===Muut=== * Äänitys: Soundtrack (by Jay) ** (A6) Äänitys ja miksaus: Kenzo Kalen * Tuottaja: Jay Havanna * Kansi: Mikko Kurenniemi Luokka:Pelle Miljoonan albumit Luokka:Vuoden 1990 albumit
Kaikki muuttuu (Pelle Miljoonan albumi)

Kaikki muuttuu on Pelle Miljoonan 15. albumi. Se julkaistiin keväällä 1992. == Kappaleet == Kaikki kappaleet säveltänyt, sanoittanut ja sovittanut Pelle Miljoona, ellei toisin mainita. # # # # # # # # # # # CD-bonukset # * # == Tekijät == ===Muusikot=== * Pelle Miljoona: laulu * Tero Siitonen: basso, kielisoittimet, laulu * Tero Kling: rummut, perkussiot, saksofoni * Timo Salminen: kitara * Jay Havanna: kosketinsoittimet ===Muut=== * Äänitys / miksaus: Soundtrack / Finnvox 12/91 - 01/92 * Äänittäjä: Jay Havanna * Tuottaja: Jay Havanna * Etukannen kuva: Horst Neumann (kuvassa istuvat Siitonen ja Pelle) * Kansi: Riipinen & Pelle Luokka:Pelle Miljoonan albumit Luokka:Vuoden 1992 albumit
M/S Irma

M/S Irma oli suomalainen moottorialus, joka upposi kivihiililastissa (antrasiittia) 25. lokakuuta 1968 Selkämerellä ollessaan matkalla Neuvostoliiton Klaipėdasta Raumalle. Onnettomuudessa kuolivat kaikki aluksella olleet 11 ihmistä. Hylky löydettiin Ahvenanmaan pohjoispuolelta toukokuussa 2019. == Suunnittelu ja rakentaminen == Atlantille kalastusalukseksi suunnitellun aluksen pituus oli 44,64, leveys 7,55 ja syväys 3,6 metriä. Se rakennettiin 1947 Norjassa Seutelvens Mekaniska Verkstadin telakalla Fredrikstadissa. == Käyttö == Vuosina 1956–1957 alus liikennöi Kari K -nimisenä, vuosina 1956–1961 Veslemøy-nimisenä ja vuodesta 1961 nimellä Irma. Aluksen omisti viimeksi porvoolainen Grönqvistin varustamo. == Haveri == Irman uppoamisen syytä ei tiedetä, eikä alus ollut lähettänyt hätäkutsua. Tapahtumahetkellä vallitsi 10 boforin myrsky. Uppoamisen saattoi aiheuttaa laivan lastiluukkujen pettäminen, jolloin lasti olisi kastunut ja päässyt näin ollen siirtymään. Toinen spekuloitu vaihtoehto on ollut, että Irma olisi ajanut päin 80 metriä pitkää muoviputkea, jonka tuolloin havaittiin kelluvan merellä. Itse alus oli hyväkuntoinen, ja siinä oli kaksoispohja. Onnettomuudessa hukkui 11 ihmistä. Miehistön jäseniä oli seitsemän, joista neljä oli varustamoperhe Grönqvistin veljestä. Laivalla oli mukana myös perheenjäseniä; kolmen Grönqvistin veljeksen vaimot ja kaksivuotias lapsi. Vain yksi hukkuneista, Irman perämies Torvald Grönqvist, löytyi viisi päivää myöhemmin ylösalaisin olleesta pelastuslautasta. Hylkyä etsittiin Ahvenanmereltä vuosina 2018–2019, ja aluksen kohtalosta julkaistiin tietokirja ja televisiodokumentti. Toukokuussa 2019 hylky löydettiin 43 metrin syvyydestä ja 23 meripeninkulmaa (noin 40 km) Isokarista länteen, 20 meripeninkulmaa Ahvenanmaasta pohjoiseen. ==Lähteet== == Kirjallisuutta == * Luokka:Rahtilaivat Luokka:Laivaonnettomuudet Suomessa Luokka:1960-luvun onnettomuudet Suomessa Luokka:Vuoden 1968 onnettomuudet
M/S Hanna-Marjut

M/S Hanna-Marjut oli suomalainen sokerijuurikas-, peruna- ja porkkanalastissa ollut kuivalastialus, joka upposi Kihdin selällä lähellä Kökaria 17. lokakuuta 1985. Tapahtumahetkellä vallitsi kova merenkäynti, ja erään arvelun mukaan alus olisi ollut ylilastattu, ajanut lastiruuman luukut avoimena ja uinut liian syvällä, jolloin suuret aallot olisivat päässeet valumaan ruumaan aiheuttaen aluksen kallistuman ja nopean uppoamisen. Paikalle saapuneet sukeltajat onnistuivat löytämään vain yhden onnettomuuden kolmesta uhrista laivan keittiöstä. Aluksen omisti naantalilainen Reijo Marttila, joka hukkui myös onnettomuudessa. Hanna-Marjut oli alun perin rakennettu Pöseldorf- nimisenäPöseldorf-nimi. Shipspotting.-nimisenä Länsi-Saksassa vuonna 1961. Aluksen nimeksi tuli vuonna 1975 Hanna-MarjutHanna-Marjut. Näitä aiemmin nimi oli ollut Kerstin MatthiesenKerstin Matthiesen. Shipspotting.. Aluksen pituus oli 61.8 metriä, leveys 9.6 metriä, vetoisuus 499 brt ja suurin nopeus 10.3 solmua. Alun perin alus ostettiin Suomeen kuljettamaan sillisaalista Atlantilla toimineilta kalastusaluksilta, mutta tämän työn loputtua 1970-luvulla, kun Rymättylän Saukko-alukset eivät enää lähteneet valtamerille kalastamaan, Hanna-Marjut siirtyi juurikkaiden kuljetukseen Ahvenanmaalta, jota työtä se sitten tekikin loppuun asti. Uppoamisensa jälkeen Hanna-Marjutin hylkyHanna-Marjutin hylky. Latautuva JPG-tiedosto. Syke.fi. valui syvemmälle, nykyisille sijoilleen, vasemmalle kyljelle kallistuneena. Hylky on 38 metrin syvyydessä. Hylyn öljypäästöuhan vuoksi merivoimien sukeltajat tyhjensivät hylyn polttoainetankit 20.8.2020. Tyhjennysoperaatio kuului osana ympäristöministeriön toimeksiantamaan kolmivuotiseen vesiensuojelun tehostamisohjelmaan, hylkysaneeraushankkeeseenHylkysaneeraushanke., joka on vuosina 2019–2021. Hankkeen ohjausryhmässä ovat ympäristöministeriön ja SYKEn lisäksi edustettuina Merivoimat, Rajavartiolaitos, Merimuseo ja Traficom. == Lähteet == * Hylyt.net: Hanna-Marjutin hylyn tiedot * SYKE: Suomen ympäristökeskuksen ja merivoimien tiedote ===Viitteet=== Luokka:Rahtilaivat Luokka:Laivaonnettomuudet Suomessa Luokka:Ahvenanmaan historia Luokka:Vuoden 1985 onnettomuudet Luokka:1980-luvun onnettomuudet Suomessa
Jouko Harjanne

Jouko Antero Harjanne (s. 21. kesäkuuta 1962 Rauma) on suomalainen trumpetisti. Hän on toiminut Radion sinfoniaorkesterin soolotrumpetistina vuodesta 1984 alkaen. Harjanne opiskeli Raimo Sarmaksen oppilaana Tampereen konservatoriossa ja sai trumpetinsoiton päästötodistuksen 1982. Lisäoppia hän hankki Henri Adelbrechtin ja Timofei Dokšitserin johdolla. Harjanne toimi Tampere Filharmonian trumpetin varaäänenjohtajana 1978–1984 ja Sibelius- Akatemian sivutoimisena tuntiopettajana 1988−2014. Vuodesta 1996 hän on toiminut Lieksan vaskiviikon taiteellisena johtajana. Vuonna 2012 Harjanne nimitettiin Lieksan kaupungin Vaskilähettilääksi. Vuodesta 2012 Harjanne on toiminut myös japanilaisen Senzoku Gakuen College of Musicin vierailevana trumpettiprofessorina.Jouko Harjanteen kotisivu. Harjanne sai Prahan kevään trumpettikilpailun jaetun toisen palkinnon 1987, ja hän menestyi myös Ellsworth Smith -trumpettikilpailussa, jossa hänelle myönnettiin ensimmäinen palkinto 1990. Lieksan vaskiviikko valitsi Harjanteen 1989 Vuoden vaskisoittajaksi. Jouko Harjanne on esiintynyt orkesterien solistina Euroopassa, Venäjällä, Yhdysvalloissa, Etelä-Koreassa ja Japanissa. Britanniassa hän on soittanut ja levyttänyt yhdessä Kiri Te Kanawan kanssa. Harjanne on kantaesittänyt lukuisia kotimaisia ja ulkomaisia trumpettiteoksia sekä julkaissut yli 30 soololevytystä ja useita kamarimusiikkilevytyksiä.Levytykset kotisivulla Jouko Harjanteen poika on musikaalitähti Samuel Harjanne.Yle Radio 1:n ohjelma Kantapöytä 24.9.2014. ==Lähteet== ==Aiheesta muualla== * Luokka:Suomalaiset trumpetistit Luokka:Vuonna 1962 syntyneet Luokka:Elävät henkilöt
Hans Jonas

Hans Jonas (19. toukokuuta 1903 Mönchengladbach, Saksa – 5. helmikuuta 1993 New York, Yhdysvallat) oli saksalaissyntyinen filosofi. == Elämä == Jonas opiskeli filosofiaa ja teologiaa Freiburgin, Berliinin ja Heidelbergin yliopistoissa, ja väitteli lopulta tohtoriksi Marburgin yliopistosta, jossa opiskeli Martin Heideggerin ja Rudolf Bultmannin oppilaana. Marburgissa hän muodosti myös elinikäisen ystävyyssuhteen Hannah Arendtin kanssa. Jonas pettyi juutalaisena siihen, että Heidegger liittyi kansallissosialistiseen puolueeseen. Hän muutti itse Englantiin vuonna 1933 ja Palestiinaan vuonna 1934. Vuonna 1940 hän palasi Eurooppaan ja liittyyi Britannian armeijaan, joka kokosi saksanjuutalaista erikoisosastoa taistelemaan Hitleriä vastaan. Aluksi hänet lähetettiin Italiaan, myöhemmin hän pääsi takaisin Saksaan, johon oli luvannut palata vain voittoisan armeijan sotilaana. Sodan jälkeen hän palasi Mönchengladbachiin etsimään äitiään, mutta sai tietää, että tämä oli joutunut Auschwitzin keskitysleirille. Tämän kuultuaan hän kieltäytyi asumasta Saksassa, palasi Palestiinaan ja osallistui Israelin itsenäisyyssotaan vuonna 1948. Hän kuitenkin katsoi, ettei hänen tehtävänsä ollut toimia sionistina vaan opettaa filosofiaa. Jonas opetti aluksi Jerusalemin heprealaisessa yliopistossa. Vuonna 1950 hän muutti Kanadaan, jossa opetti Carletonin yliopistossa. Vuonna 1955 hän muutti Yhdysvaltoihin, ja toimi New School for Social Researchissa New Yorkissa vuoteen 1976. == Filosofia == Jonasin teokset keskittyvät teknologian luomiin yhteiskunnallisiin ja eettisiin ongelmiin. Jonas katsoi, että ihmiskunnan selviytyminen riippuu kyvystämme huolehtia planeetastamme ja sen tulevaisuudesta. Hän muotoili uudenlaisen moraalin ylimmän periaatteen: ”toimi niin, että tekojesi seuraukset ovat yhteensopivia aidon ihmiselämän jatkuvuuden kanssa”. Jonasilla onkin ollut vaikutusta muun muassa ympäristö- ja bioetiikkaan. Jonas tunnetaan yhtä lailla myös siitä, että hän kirjoitti paljon gnostilaisuudesta. Hän tulkitsi tätä uskontoa eksistentialistisen filosofian näkökulmasta. Jonas oli ensimmäinen joka kirjoitti antiikin aikaisen gnostilaisuuden yksityiskohtaisen historian. Jonas sai ajatteluunsa vaikutteita Alfred North Whiteheadin prosessifilosofiasta ja prosessiteologiasta. == Teoksia == * Gnosis und spätantiker Geist (1.1954 – 8.1966) * Macht oder Ohnmacht der Subjektivität? – Das Leib-Seele-Problem im Vorfeld des Prinzips Verantwortung (1987) * Organismus und Freiheit – Ansätze zu einer philosophischen Biologie (1973) * Das Prinzip Verantwortung – Versuch einer Ethik für die technologische Zivilisation (1984) * Technik, Medizin und Ethik – Zur Praxis des Prinzips Verantwortung (1987) * Der Gottesbegriff nach Auschwitz: eine jüdische Stimme (1987) * Macht oder Ohnmacht der Subjektivität? – Das Leib-Seele-Problem im Vorfeld des Prinzips Verantwortung (1987) * Philosophische Untersuchungen und metaphysische Vermutungen (1994) * Erinnerungen (2003) == Kirjallisuutta == * == Aiheesta muualla == * Hans- Jonas-Center Berlin * Luokka:Eksistentialistit Luokka:Saksalaiset filosofit Luokka:Vuonna 1903 syntyneet Luokka:Vuonna 1993 kuolleet
Kirjomerienkeli

Kirjomerienkeli eli kalifornianmerienkeli (Squatina californica) on yksi kenties parhaiten pohjaelämään sopeutuneista hailajeista. Se muistuttaa huomattavasti rauskuja leveine rintaevineen ja litteine ruumiineen, mutta suu on kuonon kärhessä eikä vatsan alla kuten rauskuilla. Sukupuolet ovat eri kokoiset. Koiraan enimmäispituus on noin 120 senttimetriä ja naaraan 150 senttimetriä. Kirjomerienkeli elää korkeintaan 35-vuotiaaksi. == Levinneisyys ja ravinto == Kirjomerienkelin levinneisyysalue ulottuu eteläisestä Alaskasta Chilen rannikolle. Se viihtyy hiekka- ja mutapohjilla 3–100 metrin syvyydessä, mutta havaintoja on tehty vielä 185 metrin syvyydessä. Joidenkin rauskujen tavoin se osaa jopa kaivautua pohjaan piiloon. Näin se pystyy saalistamaan pääravintoaan rauskuja, kampeloita ja muita pohjakaloja väijyksistä. Myös selkärangattomat kuten hummerit kelpaavat. Pelästyessään tai hyökätessään se pystyy ampaisemaan nopeasti liikkeelle vahvalla pyrstöllään. Sitä itseään saalistaa ihmisen lisäksi (kirjomerienkelin lihalla on taloudellista merkitystä) mm. valkohai (Carcharodon carcharias). Ihmisen ei tarvitse pelätä kirjomerienkeliä ellei tätä häiritä. == Lisääntyminen == Lisääntymisaika on touko-elokuussa. Koiraat tulevat sukukukypsiksi 8 vuoden iässä ja naaraat 13 vuoden iässä. Munat kehittyvät emon sisällä 10 kuukautta ja poikaset syntyvät 23 sentin pituisina. Kerralla voi syntyä 1–13 poikasta. == Lähteet == == Aiheesta muualla == * Luokka:Hait
Walter Kaufmann

Walter Kaufmann voi tarkoittaa seuraavia henkilöitä: * Walter Kaufmann (1871–1947), fyysikko * Walter Kaufmann (1907–1984), säveltäjä * Walter Kaufmann (1921–1980), filosofi
Simon O’Neill

Simon O'Neill (s. 1971 Ashburton, Uusi-Seelanti) on uusiseelantilainen tenori. Hän opiskeli Otagon yliopistossa ja Wellingtonin Victoria yliopistossa Uudessa-Seelannissa. Lisäoppia hän sai Yhdysvalloissa Manhattan School of Musicissa ja Juilliard Opera Centerissä. O'Neill on esiintynyt muun muassa New Yorkin Metropolitan-oopperassa, Lontoon Covent Gardenissa, Minnesotan oopperassa sekä Salzburgin musiikkijuhlilla. Lisäksi hän on esiintynyt monien orkesterien solistina muun muassa Beethovenin 9. sinfoniassa ja Arnold Schönbergin Gurre-Liederissä. O'Neillin oopperarooleihin kuuluvat muun muassa Beethovenin Fidelion Floresta, Mozartin Idomeneon, Puccinin La Bohemen Rodolfo, Wagnerin Valkyyrian Siegmund ja Wagnerin Lohengrinin nimirooli. Vuonna 2001 O'Neill sai Circle 100 Career Grant -palkinnon ja 2003 Sullivan Foundation Award of New York -palkinnon sekä United Kingdom Wagner Society Prize -palkinnon. Luokka:Uusiseelantilaiset oopperalaulajat Luokka:Tenorit Luokka:Vuonna 1971 syntyneet Luokka:Elävät henkilöt
Amkit-konsortio

AMKIT-konsortio on ammattikorkeakoulujen kirjastoyhteistyökonsortio, joka koordinoi amk-kirjastojen välistä yhteistyötä ja yhteisiä hankkeita. Konsortion käytännön toiminta tapahtuu erilaisissa työryhmissä, joiden tehtävät ja toimikaudet määritellään tilanteen mukaan. Työryhmiä ovat muun muassa AMK-luetteloijat, E-aineistoryhmä, Viestintäryhmä ja Pedagoginen ryhmä. == Aiheesta muualla == * Konsortion kotisivut Luokka:Suomen ammattikorkeakoulut Luokka:Kirjastot
Mari Sainio

Mari Johanna SainioNaimisiin mennyt Mari Kakko: Raskaudet ovat olleet vaikeita MTV3 Viihdeuutiset 28.7.2009Yritystele.fi, Kim Sainio Tuotanto Oy (o.s. Kakko) (s. 23. maaliskuuta 1973Seiska: Kakko, Mari 7 Päivää 18.5.2007) on suomalainen juontaja. Hän on ollut muun muassa Subilla esitetyn Suomen ensimmäisen Big Brother tositelevisiosarjan juontajana vuosina 2005–2006 ja 2014 sekä Julkkis Big Brotherin juontaja vuonna 2013. Tv-töiden lisäksi Sainio toimii tanssinopettajana ja liikunnanohjaajana.Yrityskuvalehti, talvi–kevät 2013, s. 2 Hänellä on kaksi lasta aviomiehensä Kim Sainion kanssa.Raskaana oleva Mari Kakko menee naimisiin Helsingin Sanomat 4.3.2009 Lokakuussa 2015 julkaistiin Sainion kirjoittama kirja Parempi elämä – 15 tarinaa hyvinvoinnista. Kirjassa 15 tunnettua suomalaista kertoo elämäntapavalinnoistaan. Haastateltavina ovat muun muassa Paula Koivuniemi, Saimi Hoyer ja Leo-Pekka Tähti.Parempi elämä -teoksen julkistustilaisuus Helsingissä 15.10. Urheilutoimittajain Liitto. == Juontajaura == * Lista, TV1, 1998–1999. * Tietovisailu Noutajat.net (TV1, 2000). * Big Brother Suomi (2005–2006 ja 2013–2014) ja Big Brother Talk Show, Sub-TV, 2005–2006. * Viihdeuutiset, Subtv 2007. * Kilpailusarja Reikä seinässä, Nelonen 2009. * Visailuohjelma Hulahula, Yle TV2 2012. * Julkkis Big Brother, Sub 2013.Sub.fi: Big Brotheriin paluun tekevä Mari Sainio: Elän ja hengitän BB:tä == Lähteet == ==Aiheesta muualla== * Mari Sainion blogi Kauneus & Terveys -lehdessä Luokka:Suomalaiset juontajat Luokka:Big Brother Suomi Luokka:Vuonna 1973 syntyneet Luokka:Elävät henkilöt
Yigal Allon

Yigal Allon (, myös Yigal Paicovitch; 10. lokakuuta 1918 Kefar Tavor, Palestiina, nyk. Israel – 29. helmikuuta 1980 Afula, Israel) oli israelilainen työväenpuoluetta edustanut poliitikko. Hän oli Knessetin jäsen 1955–1980. Levi Eshkolin kuoltua hän toimi virkaatekevänä pääministerinä 26\. helmikuuta – 17. maaliskuuta 1969. Jäätyään eläkkeelle Israelin puolustusvoimista kenraalimajurina Allon toimi työministerinä 1961–1967, maahanmuuttoministerinä 1967–1969, opetusministerinä 1969–1974 ja ulkoministerinä 1974–1977. ==Lähteet== == Aiheesta muualla == Luokka:Israelilaiset kenraalit Luokka:Knessetin jäsenet Luokka:Israelin ministerit Luokka:Työministerit Luokka:Opetusministerit Luokka:Israelin ulkoministerit Luokka:Vuonna 1918 syntyneet Luokka:Vuonna 1980 kuolleet
Mutta mitä tapahtui joulupukille?

Mutta mitä tapahtui joulupukille? (The Santa Clause) on vuonna 1994 ensi- iltansa saanut koko perheen komediaelokuva. Elokuvan ohjasi John Pasquin ja pääosassa on Tim Allen. == Juoni == Elokuva kertoo leluyhtiön omistavasta Scott Calvinista. Scott on eronnut vaimostaan, eikä isä-poika suhde ole parhaimmasta päästä, mutta poika saapuu kuitenkin viettämään joulua isänsä luokse. Poika, Charlie alkaa olla jo siinä iässä, että kyseenalaistaa joulupukin olemassaolon. Yöllä Scott herää rapinaan katolla, ja luulee että heille yritetään murtautua. Scott onnistuu pudottamaan joulupukin alas katolta, ja pukki kuolee pian tämän jälkeen. Niinpä Scottin täytyy hypätä pukin saappaisiin ja ruveta uudeksi joulupukiksi. == Rooleissa == Luokka:Vuoden 1994 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset perhe-elokuvat Luokka:Yhdysvaltalaiset fantasiaelokuvat Luokka:Jouluelokuvat Luokka:John Pasquinin ohjaamat elokuvat
CIMO

Kansainvälisen liikkuvuuden ja yhteistyön keskus CIMO (The Centre for International Mobility) oli opetus- ja kulttuuriministeriön hallinnonalalla toimiva asiantuntija- ja palveluorganisaatio, joka edisti kansainvälistä vuorovaikutusta koulutuksen, työelämän ja kulttuurin alueilla sekä nuorison keskuudessa. CIMO perustettiin vuonna 1991. Opetushallitus ja Kansainvälisen liikkuvuuden ja yhteistyön keskus CIMO yhdistyivät vuoden 2017 alusta uudeksi virastoksi, jonka nimi on Opetushallitus. Uusi Opetushallitus aloittaa vuoden alusta - Opetushallituksen ja CIMO:n mediatiedote 30.12.2016 CIMO hallinnoi ja toimeenpani erilaisia vaihto- ja apurahaohjelmia sekä vastasi Euroopan unionin koulutus- ja nuoriso-ohjelmien kansallisesta toimeenpanosta sekä Luova Eurooppa- ja urheiluohjelman tiedottamisesta. CIMO myönsi hallinnoimiensa ohjelmien kohderyhmien kansainvälistymiseen apurahoja, avustuksia ja hanketukea. Keskeisiin tehtäviin kuului myös kerätä, muokata ja välittää toimialaan kuuluvaa tietoa asiakasryhmien tarpeisiin. Kansainvälisessä toimintaympäristössä CIMO teki tunnetuksi suomalaista koulutusta ja osallistumismahdollisuuksia opiskelijavaihto-, harjoittelu- ja nuoriso- ohjelmiin Suomessa. Lisäksi CIMO tuki Suomen kielen ja kulttuurin opetusta ulkomaisissa yliopistoissa. Laissa Kansainvälisen liikkuvuuden ja yhteistyön keskuksesta CIMOsta (19.12.2008/951) säädettiin CIMOlle ohjaus- ja neuvontavelvoite kansainväliseen henkilövaihtoon liittyvissä kysymyksissä. CIMOssa harjoitettavaa viestintää ohjasivat perustuslain mukainen kansalaisen oikeus tiedonsaantiin ja julkisuuslain velvoite harjoittaa aktiivista, avointa ja ymmärrettävää viestintää, valtioneuvoston viestintäohjeistus julkishallinnolle, opetus- ja kulttuuriministeriön omistajaohjaus ja ohjelmakohtaisesti esimerkiksi Euroopan komission ja Pohjoismaiden ministerineuvoston asettamat tavoitteet. == Lähteet == ==Aiheesta muualla== * CIMO:n kotisivut * Maailmalle.net * Study in Finland Luokka:Opetusministeriö Luokka:Suomen entiset viranomaiset ja keskusvirastot
Ruokalaji

Ruokalaji on tietyistä ruoka-aineksista vakiintuneella tavalla eli reseptin mukaan valmistettu kokonaisuus, joka on valmis syötäväksi. Ruokalaji tarjoillaan tavallisesti annoksena lautasella. Se on useimmiten nimetty, ja siinä voi olla yhtä tai useaa ruoka-ainetta. Jonkin kansan tai muun ryhmän tuntema ja valmistama ruokalajien valikoima muodostaa ruokakulttuurin perustan. Alkuruokana syötäviä ruokalajeja ovat monet keitot, salaatit ja leipää sisältävät ruokalajit. Alkupalat voivat sisältää myös kalaa tai rapua. Grillattuihin ruokalajeihin kuuluu varrasruokia, makkararuokia ja täytettyjä kasviksia. Myös jälkiruoat sisältävät joskus jotain grillattua. Pataruokia valmistetaan ympäri maailmaa ja niissä on sekä kasvisrukia että liharuokia. Osa laatikkoruoista ovat jouluruokia, osa niistä sopii myös muihin juhliin ja osa on arkiruokaa. Vuoassa kypsennettävissä ruoissa on usein monta kerrosta. ==Esimerkkejä ruokalajeista== Tiedosto:FoodOmelete.jpg|Munakas Tiedosto:Buletten.jpg|Jauhelihapihvi Tiedosto:Gulasch.jpg|Gulassi Tiedosto:Janssons frestelse.jpg|Janssoninkiusaus Tiedosto:Ravioli.jpg|Ravioli Tiedosto:Makizushi2.jpg|Sushi ==Lähteet== == Aiheesta muualla == * Luokka:Seulonnan keskeiset artikkelit
Ravinto-oppi

Ravinto-oppi on käsite, jolla tarkoitetaan ravinnon vaikutusta terveyteen. Ravinto-opin avulla usein tarkkaillaan ravinnon monipuolisuutta ja terveellisyyttä. Ravinto-oppia opiskellaan kouluissa terveystiedon oppitunneilla. == Katso myös == * Ravitsemusterapeutti *
Ravintoasiantuntija

Ravintoasiantuntija on henkilö, joka on perehtynyt ravinto-oppiin. Ravintoasiantuntijoita työskentelee muun muassa sairaaloissa, terveyskeskuksissa ja tutkimuslaitoksissa. Ravintoasiantuntijoiden tehtäviin kuuluu muun muassa ravinto-opista kertominen ja ihmisten ohjeistaminen oikeanlaiseen ruokavalioon. == Katso myös == * Ravitsemusterapeutti Luokka:Terveydenhuollon ammatit *
Marko Toivonen

Marko Toivonen (s. 9. toukokuuta 1978 Laitila) on entinen suomalainen jääkiekkoilija. Pelipaikaltaan hän oli puolustaja. Toivonen kiekkoili juniorivuosinaan pääasiassa Rauman Lukon joukkueessa. Pääjoukkueeseen Toivonen pääsi kaudella 1996–1997, jolloin hän ei tehnyt kuitenkaan yhtään tehopistettä ja jäähyminuutteja kertyi neljä. Toivonen tunnettiin erittäin fyysisenä pelaajana, mistä osoituksena ovat kauden 2006–2007 138 jäähyminuuttia. Toivonen on erittäin isokokoinen, pituudeltaan 197 cm ja painoltaan 107 kg. ==Tilastot== 1996–97 Lukko SM-liiga 6 0 2 2 4 – – – – – UJK I-div 2 1 0 1 0 – – – – – 1997–98 Lukko SM-liiga 6 0 0 0 4 – – – – – 1998–99 Lukko SM-liiga 4 0 0 0 4 – – – – – Hermes I-div 5 2 2 4 8 – – – – – UJK I-div 40 6 3 9 76 – – – – – 1999–00 Lukko SM-liiga 45 2 3 5 77 4 0 0 0 2 2000–01 Lukko SM-liiga 29 0 0 0 12 3 0 0 0 0 UJK Mestis 1 0 1 1 0 – – – – – 2001–02 Lukko SM-liiga 18 2 1 3 8 – – – – – 2002–03 Lukko SM-liiga 15 0 1 1 16 – – – – – Ilves SM-liiga 6 1 1 2 8 – – – – – Storhamar IL NOR 14 5 7 12 24 – – – – – 2003–04 HPK SM-liiga 28 3 2 5 68 8 1 1 2 16 FPS Mestis 3 1 0 1 29 – – – – – 2004–05 Ässät SM-liiga 54 5 6 11 62 2 0 0 0 0 2005–06 Ässät SM-liiga 43 6 3 9 119 14 2 0 2 22 2006–07 Ässät SM-liiga 43 4 5 9 138 – – – – – 2007–08 Ässät SM-liiga 42 1 0 1 46 – – – – – 2008–09 Piráti Chomutov CZE I 33 8 9 17 48 10 0 1 1 29 12 kautta yhteensä SM-liiga 339 24 24 48 566 31 3 1 4 40 ==Lähteet== * * Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Walter Kaufmann (filosofi)

Walter Arnold Kaufmann (1. heinäkuuta 1921 Freiburg, Saksa – 4. syyskuuta 1980 Princeton, New Jersey, Yhdysvallat) oli saksalaissyntyinen yhdysvaltalainen filosofi, kääntäjä ja runoilija. Hän kirjoitti useista eri aiheista, kuten autenttisuudesta ja kuolemasta, etiikasta ja eksistentialismista, teismistä ja ateismista, kristinuskosta ja juutalaisuudesta, sekä kirjallisuudesta. == Elämä ja ura == Kaufmann muutti Yhdysvaltoihin vuonna 1939. Siellä hän opiskeli filosofiaa Williams Collegessa sekä uskonnonfilosofiaa Harvardin yliopistossa. Hän sai vaikutteita erityisesti Martin Buberilta, G. W. F. Hegeliltä ja Friedrich Nietzscheltä. Kaufmannin väitöskirja Harvardista oli nimeltään Nietzsche's Theory of Values. Kaufmann opetti koko uransa, vuodet 1947–1980, filosofiaa Princetonin yliopistossa. Siellä hänen oppilaisiinsa kuuluivat muiden muassa Nietzsche-tutkijat Richard Schacht, Alexander Nehamas ja Ivan Soll. Vuonna 1960 Kaufmann sai Yhdysvaltojen kansalaisuuden. Kaufmann kirjoitti paljon eksistentialismista, erityisesti Søren Kierkegaardin ja Karl Jaspersin ajattelusta, sekä teki paljon työtä Nietzschen ja Hegelin tutkimuksen arvostuksen nostamiseksi englanninkielisessä maailmassa. Kaufmann käänsi englanniksi erityisesti Nietzschen teoksia sekä muun muassa Goethen Faustin. == Teoksia == === Omia teoksia === * Nietzsche: Philosopher, Psychologist, Antichrist (1950) * Critique of Religion and Philosophy (1958) * From Shakespeare to Existentialism (1959) * The Faith of a Heretic (1961) * Tragedy and Philosophy (1968) * Existentialism, Religion, and Death: Thirteen Essays (1976) * The Future of the Humanities (1977) * Hegel: A Reinterpretation * Without Guilt and Justice * Cain and Other Poems * Religions in Four Dimensions * Discovering the Mind, trilogia: ** Goethe, Kant, and Hegel ** Nietzsche, Heidegger, and Buber ** Freud Versus Adler and Jung * Man's Lot: A Trilogy, trilogia: ** Life at the Limits ** Time is an Artist ** What is Man? === Antologioita ja toimitettuja teoksia === * The Portable Nietzsche * Basic Writings of Nietzsche, designed to complement the preceding. * Existentialism from Dostoevsky to Sartre * Religion from Tolstoy to Camus, a companion to the preceding. * Philosophic Classics, in two volumes * Hegel's Political Philosophy ==Kirjallisuutta== * == Aiheesta muualla == * Walter Kaufmann Web Project * Selected works of Walter Kaufmann * Philosophy Manuscripts of Walter Kaufmann, Princeton University Library Luokka:Eksistentialistit Luokka:Saksalaiset filosofit Luokka:Uskonnonfilosofit Luokka:Yhdysvaltalaiset filosofit Luokka:Vuonna 1921 syntyneet Luokka:Vuonna 1980 kuolleet
Tipi Järvinen

Timo "Tipi" Järvinen (30. huhtikuuta 1958Fastlane Through the History of Balls (cd-levy, Low Frequency Records 2005), kansilehti - 3\. joulukuuta 2007 Helsinki) oli suomalainen muusikko. Hän oli vahva vaikuttaja Helsingin rock- piireissä usean vuosikymmenen ajan. Järvinen oli vuonna 1988 perustetun Balls- yhtyeen perustajajäsen pääinstrumenttinaan kitara, myöhempinä vuosina myös rummut. 1970-luvulla Järvinen kävi MS-Audiotronin järjestämän roudarikurssin kurssikaverinaan esimerkiksi Esa Pulliainen, joka siirtyi kurssin myötä roudariksi Dave Lindholmille ja sittemmin Agentsin kitaristiksi. Tipi Järvinen oli vahvasti r&b-henkinen;, energisesti soittava kitaristi, jolle eivät muutkaan soittimet olleet vieraita. Hän oli arvostettu musiikin monitoimimies toimien oppi-isänä usealle suomalaiselle muusikolle sekä nuorten bändien ohjaajana. Järvinen oli myös mukana järjestämässä erilaisten erikoiskokoonpanojen teema- ja jamiesiintymisiä. Järvisen kädenjälki näkyykin monen bändin soitossa. Järvinen kuoli 3. joulukuuta 2007 sairauskohtaukseen kotonaan Helsingin Ruoholahdessa. Muita kokoonpanoja joissa vaikuttanut esimerkiksi *Bad Ass Brass Band, kitara *Deep Talking Boys, basso ja laulu *Terminators, 1991–1992 *House Breakers, 1970-luvulla *Marjo Leinonen & Viranomaiset *Finnish Dylan Reunion *Jukka Tolonen & Indians of Justice, rummut ==Lähteet== Luokka:Suomalaiset muusikot Luokka:Vuonna 1958 syntyneet Luokka:Vuonna 2007 kuolleet
John Carlos

John Wesley Carlos (s. 5. kesäkuuta 1945 Harlem, New York) on yhdysvaltalainen entinen pikajuoksija ja ammattimainen amerikkalaisen jalkapallon pelaaja joka saavutti pronssia 200 metrin juoksussa Méxicon olympiakisoissa 1968. Mitaliakin paremmin hänet saatetaan muistaa palkintojenjaossa protestina esittämänsä niin sanotun mustan vallan tervehdyksen takia. == Lähteet == * == Aiheesta muualla == * Carlosin sivusto Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1945 syntyneet Luokka:Elävät henkilöt
Halimede

Halimede (väliaikainen nimi: S/2002 N 1) on Neptunuksen kuu, jonka on löysi Matthew J. Holman elokuussa 2002.http://planetarynames.wr.usgs.gov/Page/Planets#UranianSystem Muiden Neptunuksen kiertolaisten tavoin sen on nimetty Nereidien, Nereuksen ja Doriksen viidenkymmenen tyttären, mukaan ja siitä käytetään myös nimeä Neptunus IX. Ennen virallista nimeämistään 3. helmikuuta 2007, kuu tunnettiin väliaikaisella systemaattisella nimellä S/2002 N 1. Kaikista Neptunuksen kiertolaisista Halimeden rata on eksentrisyydeltään toiseksi suurin ja inklinaatioltaan kolmanneksei suurin, mikä käy ilmi oheisesta kuvaajasta. Halimede on halkaisijaltaan noin 60 kilometriä ja näyttäytyy harmaana näkyvän valon aallonpituudella. Yleisesti otaksutaan, että Halimede on syntynyt Nereidin ja jonkin toisen kappaleen törmäyksen seurauksena. Tätä tukee paitsi yleinen törmäystodennäköisyys, myös se että näiden kahden kiertolaisen pinta näkyy kuvissa saman värisenä. == Lähteet == Luokka:Neptunuksen kuut
Rutiini

Rutiini on sitrusflavonoidi, jolla on lääketieteellisesti hyödyllisiä ominaisuuksia antioksidanttina sekä metallien kelatoijana. == Kemiallinen rakenne == Rutiini on glykosidi, jonka aglykoni on kversetiini (flavonoli) ja glykoni on rutinoosi (disakkaridi). == Lääketieteelliset ominaisuudet == Rutiini voi kelatoida kationeja sitoen mm. Fe2+:n ja siten estäen sen reagoinnin vetyperoksidin (H2O2) kanssa, joka voisi muuten tuottaa Fenton reaktion kautta voimakkaampia vapaita radikaaleja (mm. OH*), jotka voivat vaurioittaa soluja. Rutiini on lisäksi antioksidantti ja voi siksi auttaa useissa hitaasti kehittyvissä rappeumasairauksissa, syövän ehkäisyssä ja raudan yliannostuksen hoidossa. Rutiini voimistaa hiussuonia ja voi siksi vähentää verenvuototaudin oireita. Rutiini saattaa ehkäistä suonikohjujen syntymistä sekä vähentää sydänsairauksien riskiä estämällä LDL:n hapettumista sekä vähentämällä hapettuneen sytotoksisuutta. == Esiintyminen == Rutiinia esiintyy tattarissa, Rheum-suvun kasvien (esimerkiksi raparperin) lehdissä ja varsissa, brasilialaisen Fava D'Anta -puun (Dimorphandra mollis) hedelmissä, sekä monissa muissa kasveissa pienissä määrin. Kelatoimisominaisuutensa ansiosta rutiini toimii kasveissa ravinteiden kuljettajana maaperästä kasvin eri osiin. == Aiheesta muualla == *PubChem: Rutin *Human Metabolome Database (HMDB): Rutin *DrugBank: Rutin *KEGG: Rutin *Liber Herbarum II: Luettelo rutiinia sisältävistä kasveista *Dr. Duke's Phytochemical and Ethnobotanical Databases: Rutin Luokka:Flavonoidit Luokka:Glykosidit
Passai

Passai (披塞) on nimitys katalle, jota harjoitellaan karatessa (nimitys Passai on okinawalainen, vastaava kata tunnetaan Japanissa nimellä Bassai). Katasta tunnetaan kaksi versiota, Passai sho ja Passai dai. Passaita muistuttavia liikesarjoja harjoitellaan myös korealaisissa (Taekwondo, Tang Soo Do, Soo Bahk Do) ja kiinalaisissa kamppailulajeissa. Koreassa Passailla on lukuisia nimityksiä: Bassahee, Bal Se, Pal Che, Palsek, Bal Sae, Ba Sa Hee, ja Bal Sak. Kiinassa sitä kutsutaan nimillä bàoshī (mandariinikiina), Bá-săi (Fuzhoun murre) ja pà-sai (minnan). Passaissa on ilmeisiä vaikutteita kiinalaisista leopardi ja leijona wushu-tyyleistä, minkä vuoksi monet uskovat lajin juurien olevan Kiinassa. Luokka:Karate
Heidi Brunila

Heidi Brunila (s. 8. heinäkuuta 1977) on turkulainen iskelmälaulaja. Hänen musiikkiharrastuksensa alkoi jo lapsena pianonsoiton ja kuorolaulun merkeissä. Ensimmäiset keikkansa hän teki 19-vuotiaana. Vuonna 2000 hän sai rinnalleen kolmihenkisen orkesterin, jolle annettiin nimeksi JustUs. Samana vuonna hän sijoittui tangomarkkinoilla kahdenkymmenen parhaan naisen joukkoon. Brunila on ottanut osaa myös muihin laulukilpailuihin. Syksyllä 2001 Heidi aloitti Semites-orkesterin solistina. Semitesin kanssa hän kiersi kolme vuotta tanssilavoja ja ravintoloita ympäri Varsinais-Suomea. Keväällä 2002 ilmestyi albumi Semites & Heidi Brunila. Elokuussa 2007 ilmestyi single "Piippuun", johon Markku Heikkilä teki uudet turkulaiset sanat Tony Hatchin sävellykseen "Downtown". Brunila on sittemmin keikkaillut New Style -orkesterin kanssa. == Aiheesta muualla == * Heidi Brunilan viralliset kotisivut Luokka:Suomalaiset iskelmälaulajat Luokka:Vuonna 1977 syntyneet Luokka:Elävät henkilöt
Saint John (joki)

Saint John () on Yhdysvalloissa ja Kanadassa virtaava joki. Se saa alkunsa Mainen osavaltion luoteisosasta ja laskee New Brunswickin kautta Fundynlahteen Atlantin valtameressä. Osa joesta muodostaa Yhdysvaltain ja Kanadan välisen rajan. Joki on pituudeltaan 673 kilometriä ja sen valuma-alue on noin 55 400 neliökilometriä, josta noin 20 000 neliökilometriä on Yhdysvaltain puolella. Alkulähteen korkeus on 350 metriä. == Lähteet == == Aiheesta muualla == Luokka:Kanadan joet Luokka:Mainen maantiede Luokka:New Brunswick Luokka:Yhdysvaltain joet Luokka:Atlanttiin laskevat vesistöt Luokka:Kanadan ja Yhdysvaltain raja Luokka:Rajajoet
Innamo

Innamo on saari ja kylä Turunmaan saaristossa Saaristomerellä. Se on osa Paraisten kuntaa ja sijaitsee entisen Nauvon kunnan alueella linnuntietä noin kymmenen kilometrin päässä Nauvon keskustasta luoteeseen. Yhteysalus M/S Innamo liikennöi päivittäin Innamoon. == Historia == Innamo on mainittu eräissä keskiaikaisissa asiakirjoissa. Saarella on mahdollisesti ollut jonkinlainen majapaikka, koska Turusta kulkeva väylä kulki Innamon ohi. Vuodelta 1540 peräisin olevassa Varsinais-Suomen maakirjassa on maininta kahdesta Korppoon läntisen verotilan verotalonpojasta. Talonpojat olivat Hans Thomason ja Frans Clemitzson. Innamo kuului Mynämäen kihlakunnan Korppoon pitäjään oikeudenkäytön kannalta ja Nauvon pitäjään kirkon kannalta. Kylässä tehtiin vuonna 1793 isojako, jolloin kylässä oli neljä tilaa. Isojaon jälkeen vuosisadan vaihteessa tiloista kaksi halottiin. Saaren tilat säilyivät pitkälle 1900-luvulle asti lähes ennallaan. Viime vuosikymmenten aikana saaria ja tilojen maalaistaloja on myyty ulkopuolisille. Metsien ja peltojen omistus on myös vaihtunut kylän sisällä. Kylän asemakaavassa ei ole tapahtunut oikeastaan lainkaan muutoksia ja talot ovat pääasiassa paikoilla, joissa ne alun perinkin sijaitsivat. Näiden seikkojen vuoksi Innamon kylänraitilla on vanhanajan tunnelmaa. ===Seurasaarisäätiön kylätutkimuksia Innamossa 1964=== Innamo oli vuonna 1964 Seurasaarisäätiön kylätutkimuksen kohteena edustamassa Läntisen Turunmaan saariston keskisuuria kyliä. Innamon valintaan tutkimuskohteeksi vaikutti muun muassa se, että vanhoille sisäsaariston kylille usein ominainen rivikylän muoto oli vielä havaittavissa. Kylän rakennetussa ympäristössä nähtiin sekä maanviljelys- että kalastajakylän piirteitä. Kallioisella ja metsäisellä Innamon saarella olevaan samannimiseen kylään kuului pääsaaren lisäksi myös eräitä sen länsi- ja koillispuolisia lähisaaria. Kylän asutus keskittyi lämpimälle ja valoisalle etelärinteelle peltoaukeiden pohjoispuolelle, noin 300 metrin päähän kylänrannasta. Suojainen satama ja saarta ympäröivät laajat vesialueet tarjosivat hyviä mahdollisuuksia kalastukselle, ja sijainti vilkkaan väylän varrella loi puitteet merenkulkuun. Tosin kalastuksella vain täydennettiin maataloudesta saatuja tuloja. Ympäri vuoden auki pidetty laivaväylä Ruotsiin jätti saaren talvella eristyksiin. Tutkimusaikaan kylässä asui noin 25 henkeä. Väkimäärä oli vähentynyt noin kolmasosaan verrattuna 1900-luvun alkuun. Yhtä alun perin seiskarilaisen kalastajan asuttamaa tilaa lukuun ottamatta Innamon yhteisö oli ruotsinkielistä. == Innamon nimestä == Varhaisissa asiakirjoissa saaren nimi on kirjoitettu muodoissa Jnnimo (1540), Innama (1555) ja Innamo (1556). Alkuperäinen suomalaismuoto on todennäköisesti Innanmaa, jonka lopussa on suurta saarta merkinnyt sana "maa". Nimen alkuosa on liitettävissä satakuntalais-hämäläisiin Inna- tai Inta-henkilönnimiin. Mahdollisena on pidetty myös sitä, että nimeen sisältyisi Kalannin kylännimi Inhamo. 1900-luvun alussa kyläläiset kutsuivat Innamoa nimellä Immo. == Lähteet == Luokka:Nauvon kylät Luokka:Paraisten saaret
Perdita

Perdita (väliaikainen nimi: S/1986 U 10) on Uranuksen kuu, joka löydettiin vuonna 1999 Voyager 2:n vuonna 1986 ottamista kuvista. Sen olemassaolo varmistui Hubblen ottamien kuvien perusteella. Perditan kiertorata kulkee Belindan ja Puckin välistä. == Lähteet == == Aiheesta muualla == * * Luokka:Uranuksen kuut
Nicole Appleton

Nicole Marie Appleton-Gallagher (s. 7. joulukuuta 1974) on kanadalainen poplaulaja. Appleton pääsi vuonna 1983 Sylvia Young Theatre Schooliin, jossa hän tapasi tulevan yhtyetoverinsa Melanie Blattin. Vuonna 1995 Nicole perusti sisarensa Natalien sekä Blattin ja Shaznay Lewisin kanssa All Saintsin. Suuresta kansainvälisestä menestyksestään huolimatta yhtye hajosi vuonna 2001. Sen comebackista tiedotettiin 24. tammikuuta 2006. Appletonilla oli rakkaussuhde Robbie Williamsin kanssa, jonka hän tapasi Top of the Pops -ohjelman kuvauksessa vuonna 1997. Appleton aloitti myöhemmin suhteen Liam Gallagherin kanssa; parin poika Gene Gallagher syntyi 3. heinäkuuta 2001. Gallagher ja Appleton vihittiin 14. helmikuuta 2008.http://www.nme.com/news/oasis/34382 Liam Gallagher marries Nicole Appleton Nicole ja Natalie Appletonilla on myös oma Appleton-duonsa. Sisarukset ovat esiintyneet elokuvassa Honest (2000). ==Lähteet== Luokka:Kanadalaiset poplaulajat Luokka:Vuonna 1974 syntyneet Luokka:Elävät henkilöt
Melanie Blatt

Melanie Ruth Blatt (s. 25. maaliskuuta 1975 Lontoo) on brittiläinen laulaja. Hän on yksi popyhtye All Saintsin (1996–2001, 2006–) jäsenistä. Blatt syntyi Lontoossa juutalaisille vanhemmille ja pääsi 1980-luvulla Sylvia Young Theatre Schooliin, jossa hän tapasi tulevan yhtyetoverinsa Nicole Appletonin. Blattilla todettiin lapsuusiässä hoitoa vaatinut skolioosi. Hänellä on ollut muutama elokuvarooli ja hän on julkaissut myös soololevytyksiä. Luokka:Englantilaiset poplaulajat Luokka:Vuonna 1975 syntyneet Luokka:Elävät henkilöt
Shaznay Lewis

Shaznay Tricia Lewis (s. 14. lokakuuta 1975) on brittiläinen poplaulaja. Hän kuuluu All Saintsin jäseniin, mutta on esiintynyt myös elokuvissa ja julkaissut soololevytyksiä, kuten albumin Open (2004). Luokka:Englantilaiset poplaulajat Luokka:Vuonna 1975 syntyneet Luokka:Elävät henkilöt
Si Si Live

Si Si Live on Pelle Miljoona & Rockers -yhtyeen livelevy ja debyyttialbumi, joka julkaistiin syksyllä 1992 tupla-LP:nä ja CD:nä. Pelle Miljoonalle kyseessä on järjestyksessään 16. albumi. Yhtye käytti vielä tuolloin nimeä Rockers, joka on levyn kannessakin. Myöhemmin nimi vakiintui muotoon Pelle Miljoona & Rockers. == Kappaleet == # # # # # # # # # # # # # # # # # # # # # # == Tekijät == ===Muusikot=== * Pelle Miljoona: ** Tavastia - laulu ja rummut ** Kurjuuden Kuppila - laulu ja kitara, (3, 8, 9) rummut, (18, 19) laulu, akustinen kitara ja huuliharppu * Tumppi Varonen: ** Tavastia - basso ja taustalaulu ** Kurjuuden Kuppila - taustalaulut ja rummut, paitsi (3, 8, 9) laulu * Teijo Lehto: ** kitara, paitsi (18, 19) banjo * Tero Siitonen: ** Kurjuuden Kuppila - basso, paitsi (18, 19) mandoliini ===Muut=== * Äänitys: ** Mikko Karmila Pohjalla taas -keikalla Tavastialla perjantaina 13.12. 1991 ** Tom Vuori Kurjuuden Kuppilassa 15.8. 1992 * Miksaus ja tuotanto: Mikko Karmila * Kansi: Osmo Leppälä, Jouko Lehtola Luokka:Vuoden 1992 konserttitallenteet Luokka:Vuoden 1992 esikoisalbumit Luokka:Pelle Miljoonan albumit Luokka:Mikko Karmilan tuottamat albumit
Flavonolit

Flavonolit ovat luokka flavonoideja, joissa on runkona 3-hydroksiflavoni (3-hydroksi-2-fenyylikromen-4-oni (IUPAC)). Flavonolien monimuotoisuus syntyy fenolien erilaisten -OH ryhmien sijainnista, sekä niiden erilaisista mahdollisista yhdistelmistä. Hyviä flavonolilähteitä ruokavaliossa ovat sipuli, lehtikaali, parsakaali, salaatti, tomaatti, omena, viinirypäle, marjat, tee, punaviini. Pääsääntönä on, että mitä vihreämpi lehti, sitä enemmän se sisältää flavonolejaVirtual VTT: Flavonols Flavonoleihin kuuluu esimerkiksi: * Fisetiini (3,3',4',7-tetrahydroksi-2-fenyylikromen-4-oni), C15H10O6, CAS-numero 528-48-3 * Isorhamnetiini C16H12O7, CAS-numero 480-19-3 * Kamferoli (3,4',5,7-tetrahydroksi-2-fenyylikromen-4-oni), C15H10O6, CAS-numero 520-18-3 * Kversetiini (3,3',4',5,7-pentahydroksi-2-fenyylikromen-4-oni), C15H10O7, CAS-numero 117-39-5 * Myrisetiini (3,3',4',5',5,7-heksahydroksi-2-fenyylikromen-4-oni), C15H10O8, CAS-numero 529-44-2 == Lähteet == Luokka:Flavonoidit